Държавен вестник, бр. 66, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  66
Чл. 24. (1) Институциите в системата на 
предучилищното и училищното образова­
ние притежават обикновен собствен печат. 
Регионалните управления на образованието 
и училищата, с изключение на началните, 
частните и духовните училища, притежават 
и печат с изображение на държавния герб. 
(2) Печатът с изображение на държавния 
герб се полага върху документите, определе­
ни в чл. 34, ал. 2 и 3 ЗПУО, с изключение 
на документите по ал. 2, т. 3 и 6 и техните 
приложения и дубликати, издавани от част­
ните центрове за професионално обучение, 
българските центрове с чуждестранно участие 
и чуждестранните центрове за професионално 
обучение, върху които се полага обикновен 
собствен печат. 
(3) Печат с изображение на държавния 
герб върху документите по ал. 2, издавани от 
частните училища и от духовните училища, 
се полага в РУО.
 (4) Началникът на РУО определя със заповед 
служител – пълномощник, който полага печата 
по ал. 3, след като е установил съответствие 
на документите с приложимите изисквания 
на държавните образователни стандарти по 
чл. 22, ал. 2, т. 3, 4, 5, 6, 7, 9 и 10 ЗПУО. 
(5) Когато констатира несъответствие на 
документите с приложимите изисквания, 
пълномощникът отказва полагане на печата 
по ал. 3. Отказът се мотивира писмено от 
пълномощника и се съобщава на заинтере­
сованите лица по реда на Административно­
процесуалния кодекс. 
(6) След полагането на печата по ал. 3 
документът се регистрира от пълномощника 
в съответната регистрационна книга съгласно 
приложение № 2, която се води в РУО.
(7) При ползването, отчетността и контрола 
над печатите се прилага Указ № 612 от 1965 г. 
за печатите (ДВ, бр. 69 от 1965 г.). 
Чл. 25. (1) При преобразуване или закрива­
не на институция или професионален колеж 
в заповедта за преобразуване/закриване се 
определят условията и редът за съхраняване 
на задължителната документация.
(2) При закриване на институция доку­
ментите с дългосрочно справочно значение 
на закритата институция се съхраняват до 
изтичане на определените им срокове в при­
емащата институция, а документите, обект 
на Националния архивен фонд, се предават в 
съответното териториално звено на Държавна 
агенция „Архиви“.
Раздел II
Документи за дейността на институциите
Чл. 26. Документите за дейността на ин­
ституцията се отнасят до административния 
и образователния процес в нея и отразяват 
информацията в модул „Документи за дей­
ността на институцията“ от НЕИСПУО.
Чл. 27. Видовете, предназначението, съдър­
жанието на информацията в основни рекви­
зити, сроковете за съхранение и формата на 
водене на документите за дейността на ин­
ституциите са определени в приложение № 2.
Чл. 28. За специфичните цели и изисква­
ния на образователния процес в училищата 
по чл. 39, ал. 2, т. 1 – 3 ЗПУО може да се 
използват допълнителни дневници с рекви­
зити, утвърдени съответно от министъра на 
физическото възпитание и спорта и от ми­
нистъра на културата.
Раздел III
Документи за децата и учениците 
Чл. 29. Документите за децата и учениците 
отразяват записване, преместване, смяна на 
формата на обучение, отсъствия, резултатите от 
обучението, завършен клас, етап или степен на 
образование и професионална квалификация.
Чл. 30. Институциите в системата на пред­
училищното и училищното образование може 
да провеждат обучение и да издават съответ­
ните документи за: 
1. завършено предучилищно образование, 
завършен клас, етап или степен на училищното 
образование в съответствие с изискванията 
на ЗПУО;
2. професионална квалификация в съот­
ветствие с изискванията на ЗПОО.
Чл. 31. Видовете, предназначението, съдър­
жанието на информацията в основни рекви­
зити на документите за децата и учениците 
са определени в приложение № 4.
Раздел IV
Други документи
Чл. 32. Регионалните управления на обра­
зованието издават документи за признаване 
на завършен клас от средната степен на об­
разование, периоди на училищно обучение 
или степени на образование и професионална 
квалификация по документи, издадени от 
Европейските училища и училища на чужди 
държави съгласно приложение № 4. 
Чл. 33. Министерството на образованието 
и науката издава за значими постижения на 
ученици:
1. национална диплома;
2. удостоверение за присъдено звание 
„лауреат“;
3. служебна бележка за постигнати отлични 
резултати от национален кръг на олимпиада.
Чл. 34. Национална диплома се издава на 
ученици в годината на завършване на средното 
образование на основание заповед за съответ­
ната година на министъра на образованието и 
науката за постигнат общ отличен успех 6,00 
и значими постижения в областта на спорта,